Vináttuviðtal

Markmiðið með verkefninu er að nemendur öðlist betri félagsfærni og færni í að setja sig í spor annarra. Einnig fá nemendur hugmyndir um góðar leiðir til að leysa vanda.

Framkvæmd:

Nemendur taka viðtal við eldri vin/fjölskyldumeðlim t.d. mömmu, pabba, afa eða ömmu eða eldri systkini. Hægt er að taka viðtalið upp eða skrifa á blað. Viðtalið á að fjalla um vináttu. Hægt er að styðjast við eftirfarandi spurningar:

1. Hvaða vin átt þú?
2. Hvernig urðuð þið vinir?
3. Hvað gerir þú fyrir vin þinn?
4. Hvað gerir vinur þinn fyrir þig?
5. Af hverju eruð þið góðir vinir?
6. Verðið þið stundum ósáttir?
7. Hvernig leysið þið málin þegar þið verðið ósáttir?

Heimildir:

Sigrún Aðalbjarnardóttir og Árný Elíasdóttir (2008). *Samvera: Verum Vinir.*

Reykjavík:Námsgagnastofnun.

Sigrún Aðalbjarnardóttir (2007). *Virðing og umhyggja. Ákall 21. aldar.* Reykjavík:Heimskringla